
న్యూఢిల్లీ: ప్రాంతీయ కనెక్టివిటీని పెంచేందుకు ప్రారంభించిన ఉడాన్ (ఉడే దేశ్ కా ఆమ్ నాగరిక్) పథకం కింద ప్రతి మూడు నెలలకు ఒకసారి విమాన టికెట్ ధరలను ప్రభుత్వం సవరించనుంది. అంతేకాకుండా ఈ పథకం కింద విమానయాన కంపెనీలకు ప్రభుత్వం ఇచ్చే సబ్సిడీని కూడా సవరించనున్నారు. ద్రవ్యోల్బణం, విమాన ఇంధన వ్యయం, డాలర్ మారకంలో రూపాయి విలువలో హెచ్చుతగ్గులు వంటి  అంశాలను దృష్టిలో ఉంచుకుని టికెట్ ధరల పరిమితి, సబ్సిడీ లో మార్పులు చేర్పులు ఉంటాయని పౌర విమానయాన మంత్రిత్వ శాఖ వెల్లడించింది. ప్రాంతీయ కనెక్టివిటీని పెంచేందుకేకాకుండా సాధారణ ప్రజలు కూడా విమానంలో ప్రయాణించేందుకుగాను ఉడాన్ పథకాన్ని తీసుకువచ్చారు. ఈ పథకం కింద గత నెలలో సిమ్లా నుంచి ఢిల్లీకి తొలి విమాన సర్వీసు ప్రారంభమైన విషయం తెలిసిందే. మిగతా ప్రాంతాల్లోనూ పలు విమానయాన సంస్థలు ఉడాన్ కింద సర్వీసులు అందిస్తున్నాయి.

newdhilly: praantiiya kanektivitiini penchenduku praarambhinchina udan (ude desh kaa aam nagarik) pathakam kinda prati moodu nelalaku okasari vimana ticket dharalanu prabhutvam savarinchanundi. antekakunda ee pathakam kinda vimaanayaana companylaku prabhutvam iche subsidiini kuudaa savarinchanunnaaru. dravyolbanam, vimana indhana vyayam, dalar maarakamlo roopaayi viluvalo hecchutaggulu vanti  amsaalanu drushtilo unchukuni ticket dharala parimiti, subsidy loo maarpulu cherpulu untaayani poura vimaanayaana mantritva saakha velladinchindi. praantiiya kanektivitiini penchendukekakunda saadhaarana prajalu kuudaa vimaanamlo prayaaninchaendukugaanu udan pathakaanni teesukuvacchaaru. ee pathakam kinda gatha nelalo simla nunchi dhilleeki toli vimana sarveesu praarambhamaina vishayam telisinde. migata praantaalloonuu palu vimaanayaana samsthalu udan kinda sarveesulu andistunnaayi.